Talous- ja sosiaalikomitean lausunto aiheesta "Luonnos: komission asetus (Euratom, EHTY, EY) tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä annetun komission asetuksen (EY) N:o 3418/93 muuttamisesta"



Virallinen lehti nro C 123 , 25/04/2001 s. 0079 - 0080



Talous- ja sosiaalikomitean lausunto aiheesta "Luonnos: komission asetus (Euratom, EHTY, EY) tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä annetun komission asetuksen (EY) N:o 3418/93 muuttamisesta" (2001/C 123/20) Komissio päätti 20. marraskuuta 2000 Euroopan yhteisön perustamissopimuksen 262 artiklan nojalla pyytää talous- ja sosiaalikomitean lausunnon edellä mainitusta luonnoksesta. Talous- ja sosiaalikomitea antoi lausunnon valmistelun yleisesittelijä Roy Donovanin tehtäväksi. Talous- ja sosiaalikomitea hyväksyi 24. ja 25. tammikuuta 2001 pitämässään 378. täysistunnossa (tammikuun 24. päivän kokouksessa) seuraavan lausunnon äänin 67 puolesta ja 1 vastaan. 1. Johdanto 1.1. Joulukuun 21. päivänä 1977 annettu neuvoston asetus (Euratom, EHTY, EY) muodostaa perussopimusten mukaisesti Euroopan yhteisöjen yleiseen talousarvioon sovellettavan varainhoitoasetuksen oikeudellisen perustan. 1.2. Varainhoitoasetusta on muutettu useaan kertaan vuoden 1977 jälkeen. Lisäksi erilaiset kehityssuuntaukset ovat tehneet tarpeelliseksi asetuksen yleisen tarkistuksen, ajantasaistuksen ja konsolidoinnin, jotta teksti saadaan vastaamaan parhaita nykyaikaisia käytänteitä. Asetusta tarkistetaan ja konsolidoidaan parhaillaan, ja työ saataneen päätökseen vuoteen 2002 mennessä. Komitea suhtautuu aloitteeseen erittäin myönteisesti. 1.3. Komissio vastaa useiden varainhoitoasetuksen säännösten soveltamisesta laatimiensa soveltamissääntöjen mukaisesti. Nykyiset säännöt määritellään 9. joulukuuta 1993 annetussa komission asetuksessa (EY) N:o 3418/93, joka tuli voimaan 1. tammikuuta 1994. 1.4. Uusi konsolidoitu varainhoitoasetus tekee vuonna 1993 annetussa komission asetuksessa määriteltyjen soveltamissääntöjen tarkistuksen luonnollisestikin välttämättömäksi vuonna 2002. Luonnoksessa ehdotetut muutokset on kuitenkin sisällytettävä komission asetukseen jo tässä vaiheessa. Muutokset perustuvat pääasiassa neuvoston asetuksiin (EY) N:o 2548/98, (EY) N:o 2779/98 ja (EY) N:o 2673/99. 2. Muutosehdotusten pääsisältö Soveltamisääntöihin ehdotettujen muutosten pääsisältö ja perusteet esitetään luonnoksen johdannon kohdassa 3 (alakohdat 1-13). 3. Muutosehdotusten erittely Muutosehdotukset eritellään tarkemmin komission laatiman luonnoksen B-osan kohdissa 1, 2 (alakohdat 1-9), 3 ja 4 (alakohdat 10-13). 4. Erityishuomioita 4.1. 1 artiklan 1 kohdan a alakohdan ilmaisu "toiminnan tarpeellisuus" olisi muutettava muotoon "toiminnan tarpeellisuus lyhyellä tai pitkällä aikavälillä". 4.2. 1 a artiklan 3 kohdan loppuosan tulisi kuulua "(- -) määrittää komissio Euroopan keskuspankin antamien tietojen perusteella" eikä "(- -) määrittää komissio luotettavaksi arvioimiensa tietojen perusteella". 4.3. 104 artiklan 2 kohdan toiseen alakohtaan olisi lisättävä seuraava: "Yhden toimihenkilön on oltava lakimies." Saman kohdan kolmannen alakohdan toisen virkkeen tulisi kuulua "(- -) ovat läsnä tarkkailijoina (- -)" eikä "(- -) voivat olla läsnä tarkkailijoina (- -)". Artiklan 4 kohdan toinen alakohta tulee poistaa, ja kolmannen alakohdan ilmaus "voi olla" olisi korvattava ilmauksella "on". Lisäksi 4 kohdan viidenteen ja samalla viimeiseen alakohtaan olisi lisättävä sanan "allekirjoittavat" jälkeen seuraavaa: "ja joka säilytetään mahdollista tulevaa käyttöä varten". 4.4. 135 artiklan 3 kohdassa olevaan luetteloon olisi lisättävä seuraavat neljä luokkaa: - käyttämättömien maksusitoumusten tilit - väliaikaistilit - varaukset oikeustapauksia varten - eläkesitoumukset. 5. Yleishuomioita 5.1. Useaan otteeseen muutettu varainhoitoasetus ja sen tiettyjen säännösten soveltamista koskevista säännöistä annettu komission asetus ovat erittäin teknisiä ja monimutkaisia. Vaikka näiden välineiden avulla on tarkoitus lisätä Euroopan yhteisöjen varainhoidon avoimuutta, ne itsessään eivät moniltakaan osin ole riittävän avoimia. 5.2. Vaikka eurooppayhtiön sääntöjen päälinjoista on lopultakin päästy alustavaan sopimukseen, liikekirjanpitomenetelmien yhdenmukaistaminen ei vielä ole edennyt kovin pitkälle. Tämän vuoksi jäsenvaltioiden varainhoito- ja varainhoidon valvontajärjestelmät eroavat edelleen toisistaan. Eroja on mm. virkanimikkeissä ja työtehtävissä, mikä toisinaan aiheuttaa sekaannusta. 5.3. Komission muutosehdotuksissa näyttävät erityisesti sisäisen tarkastuksen ja varainhoidon valvojan tehtävät jäävän epäselviksi. 6. Päätelmät 6.1. Talous- ja sosiaalikomitea tukee täysin tätä välttämätöntä mutta väliaikaista ehdotusluonnosta komission asetuksen (EY) N:o 3418/93 muuttamiseksi, mutta katsoo, että edellä esitellyt pienehköt muutokset parantaisivat tekstiä. 6.2. Vuodeksi 2002 ehdotettua uutta varainhoitoasetusta tarvitaan pikaisesti säännösten ajantasaistamiseksi, nykyaikaistamiseksi, konsolidoimiseksi ja yksinkertaistamiseksi sekä Euroopan yhteisöjen varainhoidon valvonnan avoimuuden lisäämiseksi. Bryssel 24. tammikuuta 2001. Talous- ja sosiaalikomitean puheenjohtaja Göke Frerichs